ബിസിനസില് വന് ലാഭവിഹിതം വാഗ്ദാനം ചെയ്ത് കോടികള് തട്ടി യുവാവ് അറസ്റ്റില് ബിസിനസില് പങ്കാളിയാക്കി വന് ലാഭ വിഹിതം ഉറപ്പു നല്കി പലരില് നിന്നായി കോടിക്കണക്കിന് രൂപ തട്ടിയെടുത്ത നെടുമങ്ങാട് അരശുപറമ്ബ് സ്വദേശി ജിതിന്31 അറസ്റ്റില്. പലരില് നിന്നായി ഒന്നര ലക്ഷം മുതല് 46 ലക്ഷം രൂപവരെയായി 41 പേരില് നിന്ന് നാലു കോടിയോളം രുപ തട്ടിയെടുത്തയായാണ് പ്രാഥമിക കണക്ക്. കൂടുതല് പേര് തട്ടിപ്പിന് ഇരയായതായാണ് ആദ്യ സൂചനകള്.കഴിഞ്ഞ ദിവസം രാത്രി വട്ടപ്പാറയിലെ ഭാര്യ വീട്ടില് നിന്നാണ് പിടികൂടിയത് 2017 ല് ആണ് തട്ടിപ്പിന് തുടക്കം. ആദ്യം പണം നല്കിയ പലര്ക്കും 18 വരെ പലിശ നല്കിയിരുന്നു. ദുബായ്, സിംഗപ്പുര്, കല്ക്കട്ട, ബാംഗ്ലൂര്, ബോംബൈ, ഡല്ഹി എന്നിവിടങ്ങളില് തനിക്ക് ബിസിനസ് ഉണ്ടെന്നും അതില് നിക്ഷേപിക്കുന്നതിന്റെ ലാഭമാണ് മറ്റുള്ളര്ക്ക് നല്കുന്നത് എന്നുമാണ് നിക്ഷേപകരെ ധരിപ്പിച്ചത്, വിശ്വാസമാര്ജിച്ചതോടെ പലരും വന് തുക നിക്ഷേപിക്കാന് ധൈര്യപ്പെട്ടു. പണം നല്കുന്നവര്ക്ക് ഉറപ്പിന് വീടിന്റെ ആധാരത്തില് ഉടമ്ബടിയും ചെക്കു ം നല്കുകയായിരുന്നു രീതി. ചെക്കില് ഒപ്പ് തെറ്റിച്ച് ഇടുകയായിരുന്നു. വീടാകട്ടെ ബാങ്കില് വായ്പയ്ക്ക് ഈടു വച്ചതുമാണ്. പണം കിട്ടാതെ വന്നതോടെ ചെക്ക് മാറാനായി ബാങ്കില് നിക്ഷേപകര് എത്തിയപ്പൊഴാണ് ഒപ്പ് തെറ്റാണ് എന്ന വിവരം അറിയുന്നത്. പിന്നീട് ജിതിന്റെ ഫോണ് ഓഫ് ആയി. ജിതിന് കോടികള് എവിടെ നിക്ഷേപിച്ചു എന്നതും കേരളത്തിന് പുറത്ത് ബന്ധങ്ങള് ഉണ്ടോ എന്നതും സംബന്ധിച്ച് അന്വേഷണം തുടങ്ങിയിട്ടുണ്ട്. പാലോട് സിഐ സി കെ മനോജിന്റെ നേതൃത്വത്തില് എട്ടംഗസംഘത്തെ അന്വേഷണം ഏല്പ്പിച്ചതായി നെടുമങ്ങാട് എഎസ്പി രാജ് പ്രസാദ് അറിയിച്ചു. പണം ആഡംബര ജീവിതം നയിക്കാന് ഉപയോഗിച്ചു എന്നാണ് ജിതിന് പൊലീസിനു നല്കിയ മൊഴി The post ബിസിനസില് വന് ലാഭവിഹിതം വാഗ്ദാനം ചെയ്ത് കോടികള് തട്ടി യുവാവ് അറസ്റ്റില് first appeared on MalayalamExpressOnline.